Yin Sulhu Da 'Yan Ta'adda Ya Nuna Gazawar Gwamnati>>Ali Kwara
Alhaji Ali Kwara, shahararren mai kama ’yan fashi ne a Arewacin Nijeriya. A tattaunawarsa da AMINIYA, ya nuna rashin jin dadinsa kan yadda wadansu gwamnoni ke yin sulhu da barayi a matsayin hanyar neman maslaha, inda ya ce wannan babban kuskure ne, tunda akwai dokoki a kasar nan:
Kuma wata babbar matsala ita ce, wani lokaci alkali zai yanke hukunci wa dan fashi amma gwamnoninmu sai su kasa sa hannu a aiwatar da hukuncin kisan, wannan ma babbar matsala ce. Kuma ya kamata duk wanda yake aikin kama barayi, gwamnati ta bincike shi ko dan sanda ne ko soja ne ko dan banga ne, gwamnati ta bincike shi, ta tantace shiyaya halinsa, me yake yi? In ba a yi haka ba, wani lokaci barayi ne ke aikin kama barayi. Shi ma kara bata lamarin yake yi amma in za a gyara kasar nan tilas duk wanda ya aikata ba daidai ba a hukunta shi. In kuwa ba haka ba, masifar da za a gani a gaba tana da yawa, don yanzu kabilun da ke satar shanu da yin fashi da garkuwa da mutane sun ninka Fulani yawa. Ka je ka yi bincike a kasar Hausa, har ma da kasar Kudu. Da wuya a yau din nan ka samu gidan da babu barawon waya. In ka kwatanta lamarin sai ka ga an dauki hanya, don haka tilas sai an dauki matakan gyara daga kowace shiyya.
Posted by Bashir Ahmed at 11:05 am